มีอะไรกับแฟนวันที่30มี.คประจำเดือนมาวันที่9เม.ยเป็นแค่3วันแล้วมาน้อยสีของประจำเดือนก็ผิดปกติจากเดิม แล้วเดือนนี้พ.คประจำเดือนยังไม่มา มีโอกาศเสี่ยงจะท้องไหม เพราะมีอะไรกันไม่ได้ป้องกัน ปกติประจำเดือนมาตรง จะมาทุกต้นเดือนหรือเลือดที่ออกเป็นเลือดล้างหน้าเด็ก อาการตอนนี้คือคลื่นไส้ เบื่ออาหาร ปวดหัวบ่อยๆ
สวัสดีค่ะ หากประจำเดือนได้มาในวันที่ 9 เม.ย. โดยมาในช่วงวันที่ที่ควรจะมา และมานาน 3 วัน เลือดที่ออกก็น่าจะเป็นประจำเดือน และแสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ในวันที่ 30 มี.ค. ส่วนการที่ปริมาณประจำเดือนมีน้อยกว่าปกติ อาจเกิดจากสาเหตุต่างๆ เช่น มีความเครียด ออกกำลังกายมากไป มีน้ำหนักลด มีภาวะโลหิตจาง เป็นต้นและหากหลังจากที่มีประจำเดือนมาแล้ว ไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้น ดังนั้นในเดือน พ.ค.นี้ หากประจำเดือนยังไม่มา แนะนำควรรอไปอีกซักระยะก่อนค่ะ แต่หากรู้สึกกังวลว่าจะมีการตั้งครรภ์หรือไม่ ก็อาจลองตรวจหาการตั้งครรภ์ดู หากตรวจไม่พบ จะไม่ได้ไม่ต้องกังวลส่วนอาการคลื่นไส้ เบื่ออาหาร ปวดหัว อาจเป็นอาการก่อนการมีประจำเดือนมาก็ได้ หรือเกิดจากสาเหตุอื่นๆ เช่น มีความเครียด วิตกกังวล นอนไม่หลับ เป็นต้นสำหรับเลือดล้างหน้าเด็กนั้น มักจะมีปริมาณเพียงเล็กน้อยและออกเพียง 1-2 วันค่ะ